**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

APSTIPRINĀTS

ar Tukuma novada domes 26.01.2022. lēmumu (prot. Nr.1, 19.§)

**Nolikums**

**projektu konkursam “Darām paši”**

**1. Vispārīgie noteikumi**

1. Projektu konkursu “Darām paši” (turpmāk – Konkurss) organizē Tukuma novada Pašvaldības administrācijas Sabiedrisko attiecību un mārketinga nodaļa (turpmāk – Pašvaldība), reģ. Nr. 90000050975, juridiskā adrese – Talsu iela 4, Tukums, Tukuma novads, LV-3101.

2. Konkursa mērķis ir veicināt Tukuma novada iedzīvotāju atbildību par savu dzīves vidi un uzlabot vietējo dzīves kvalitāti.

3. Konkursā var piedalīties:

3.1. ikviena Tukuma novadā reģistrēta biedrība un nodibinājums, kas nokārtojuši saistības par iepriekšējā gada projekta izpildi;

3.2. ikviena Tukuma novadā reģistrēta biedrība un nodibinājums, kas ir izpildījusi iepriekšējās saistības ar Pašvaldību, tai skaitā, ir iesniegusi atskaites par iepriekšējo periodu;

3.3. citu biedrību un nodibinājumu teritoriālās struktūrvienības, kas darbojas Tukuma novadā.

4. Viens pretendents var iesniegt neierobežotu skaitu pieteikumu, bet atbalstīts var tikt ne vairāk kā viens projekts.

5. Konkursā var tikt atbalstīti sabiedriska labuma projekti jebkurā jomā, kas ir svarīgi un aktuāli vietējai sabiedrībai vai kādai tās daļai. Projektu tematika, īstenošanas veids (aktivitātes) un mērķauditorija netiek ierobežota.

Atbalstāmās jomas:

5.1. dzīves vides sakārtošana, izņemot pasākumus, kas var tikt līdzfinansēti saskaņā ar pašvaldības noteikumiem par daudzdzīvokļu dzīvojamo māju energoefektivitātes pasākumu veikšanu un piesaistīto zemes gabalu labiekārtošanu;

5.2. iedzīvotāju līdzdalības veicināšana;

5.3. ģimeņu un bērnu atpūtas vietu izveide;

5.4. esošo un jaunu aktīvās atpūtas vietu pilnveide.

6. Papildus iepriekš minētajam, Konkursa ietvaros iesniegtajam projektam jāatbilst šādiem nosacījumiem:

6.1. tas iesaista vietējos iedzīvotājus un veicina viņu līdzdalību iniciatīvu īstenošanā;

6.2. tas stiprina vietējās sabiedrības dzīves kvalitāti;

6.3. tam nav peļņas gūšanas rakstura;

6.4. projekts tiek īstenots Tukuma novada teritorijā.

**2. Projekta īstenošanas un finansēšanas nosacījumi**

7. Projekta īstenošanas laiks: kārtējā gada no 1. aprīļa līdz 1. oktobrim.

8. Atskaites par projekta īstenošanu jāiesniedz 20 (divdesmit) dienu laikā pēc projekta īstenošanas termiņa beigām.

9. Viena projekta īstenošanai Pašvaldības finansējums var būt līdz 750,00 EUR.

10. No projekta līdzekļiem nevar tikt finansētas projekta administratīvās izmaksas.

11. Projektiem jāpiesaista līdzfinansējums un/vai pašieguldījums naudas, mantas vai brīvprātīgā darba veidā vismaz 20 % apmērā no kopējām projekta izmaksām.

12. Konkursa ietvaros kopējais pieejamais finansējums ir 25000,00 EUR (divdesmit pieci tūkstoši *euro*) budžeta iespēju robežās.

13. Konkursa finansējumu veido Tukuma novada pašvaldības piešķīrums.

**3. Projektu konkursa izsludināšana un pieteikumu iesniegšanas kārtība**

14. Projektu pieteikumu (turpmāk – Pieteikums) iesniegšanu līdz kārtējā gada 1. februārim izsludina Pašvaldības administrācijas Sabiedrisko attiecību un mārketinga nodaļa, publicējot informāciju tīmekļa vietnēs www.tukums.lv, www.kandava.lv, www.jaunpils.lv, [www.enguresnovads.lv](http://www.enguresnovads.lv) un sociālajos tīklos.

15. Projekta pieteikums sastāv no šādām daļām:

15.1. datorrakstā vai labi salasāmā rokrakstā aizpildīta pieteikuma veidlapas (2. pielikums);

15.2. projekta vadītāja CV;

15.3. apliecinājuma vēstules par līdzfinansējumu;

15.4. saskaņojuma ar zemes īpašnieku un apliecinājumu no atbildīgajām institūcijām par iespēju realizēt projekta ieceri;

15.5. cita informācija, ko projekta iesniedzējs uzskata par svarīgu pievienot.

16. Konkursa nolikums un projekta pieteikuma veidlapas pieejamas mājas lapā [www.tukums.lv/lv/dokumenti](http://www.tukums.lv/lv/dokumenti).

17. Pieteikumu iesniegšanas termiņš ir **kārtējā gada 28. februāris** (pasta zīmogs vai e-pasta izsūtīšanas datums).

18. Projekta pieteikums jāiesniedz vienā eksemplārā Pašvaldībai papīra vai elektroniskā formātā. Pieteikumu papīra formātā iesniedz personīgi Pašvaldības klientu apkalpošanas centros (Tukumā, Kandavā, Jaunpilī, Smārdē) vai nosūta pa pastu uz adresi Talsu iela 4, Tukums, Tukuma novads, LV-3101. Pieteikumu, kas parakstīts ar drošu elektronisko parakstu, nosūta uz Pašvaldības e-pastu: [pasts@tukums.lv](mailto:pasts@tukums.lv).

19. Iesniegtos pieteikumus un dokumentus Pašvaldība atpakaļ neizsniedz.

**4. Projektu izvērtēšanas kārtība un līgumu slēgšana**

20. Tukuma novada domes (turpmāk – dome) konkursa projektu vērtēšanas komisija (turpmāk - Komisija), kas izveidota un apstiprināta ar pašvaldības izpilddirektora rīkojumu, izvērtē iesniegtos projektus atbilstoši Nolikumam.

21. Komisija izvērtē projektus, pamatojoties uz apstiprinātajiem vērtēšanas kritērijiem (1. pielikums).

22. Vērtēšanai netiek nodoti projekti, kas iesniegti pēc termiņa un, kas neatbilst Konkursa nolikumam, tai skaitā, ja nav iesniegti visi obligāti iesniedzamie dokumenti.

23. Izvērtēšanas gaitā Komisija var pieprasīt no projektu iesniedzējiem papildu informāciju par projektu vai tā īstenotājiem.

24. Komisija izvērtēšanas gaitā var piedāvāt samazināt projekta budžetu vai vienoties ar projekta iesniedzēju par izmaiņām projekta aktivitāšu plānā un budžetā, lai efektīvi izmantotu Konkursā pieejamos līdzekļus.

25. Konkursa rezultātus apstiprina komisija un paziņo līdz kārtējā gada 1. aprīlim projektu iesniedzējiem pa pieteikumā norādīto e-pastu. Pēc līguma parakstīšanas rezultāti ir pieejami [www.tukums.lv](http://www.tukums.lv) Aktualitātes>Sabiedrības līdzdalība>Biedrības>Aktualitātes biedrībām.

26. Ar apstiprināto projektu iesniedzējiem Pašvaldība slēdz līgumu par projekta īstenošanu.

Finansējums tiks ieskaitīts projekta īstenotāja bankas kontā 15 (piecpadsmit) darba dienu laikā no līguma parakstīšanas, ieskaitot finansējumu kā avansu biedrības bankas kontā.

27. Par projekta īstenošanu projekta īstenotājam jāiesniedz noteiktas formas saturiskā un finanšu atskaite (3. un 4. pielikums), pievienojot grāmatvedības dokumentu kopijas.

1. pielikums

Nolikumam projektu konkursam “Darām paši”

**Vērtēšanas kritēriji**

|  |  |  |
| --- | --- | --- |
| Nr. | Kritērijs | Punkti (0-3) |
| **1.** | |  | | --- | | **Projekta nozīmīgums un pamatojums** | | Max 6p |
| 1.1. | Cik lielā mērā projekts ir atbilstošs konkursa mērķim |  |
| 1.2 | Cik lielā mērā sniegts projekta nepieciešamības pamatojums |  |
|  |  |  |
| **2.** | **Vietējo iedzīvotāju un/vai mērķauditorijas iesaistes un līdzdalības novērtējums-** cik lielā mērā plānota vietējo iedzīvotāju un/vai mērķauditorijas iesaiste projekta īstenošanā | Max 3p |
| **3.** | |  | | --- | | **Projekta aktivitāšu novērtējums -** cik detalizēti un saprotami, loģiski sniegts aktivitāšu nepieciešamības un plānojuma apraksts | | Max 3p |
| **4.** | |  | | --- | | **Projekta ilgtspēja** |   Cik lielā mērā pēc projekta beigām būs iespējams izmantot projekta laikā iegūtos materiālos, nemateriālos rezultātus | Max 3p |
| **5.** | **Budžeta novērtējums** | Max 9p |
| 5.1. | Tāmes izdevumi ir nepieciešami iniciatīvas aktivitāšu īstenošanai |  |
| 5.2. | Tāmes izdevumi ir detalizēti aprēķināti un paskaidroti |  |
| 5.3. | Tāmes izdevumi ir samērīgi tirgus cenām |  |
| **6.** | **Pretendenta un projekta atbilstība un uzticamība** | Max 12p |
| 6.1. | Cik lielā mērā projekta kopējā ideja atbilst Pretendenta statūtos noteiktajiem darbības mērķiem. |  |
| 6.2. | Cik atbilstoša ir projekta vadītāja/ īstenošanā iesaistītā personāla un/vai sadarbības partneru iepriekšējā pieredze projektu īstenošanā un/vai kompetence projekta īstenošanas jomā atbilstoši projekta mērķu sasniegšanai |  |
| 6.3. | Cik lielā mērā projekta aktivitāšu vēriens un mērķa grupas iesaiste ir atbilstoša projekta mērķim |  |
| 6.4. | Cik lielā mērā projekta kopējais pieteikums rada uzticamību par Pretendenta spēju projektu ieviest kvalitatīvi, ievērojot tam paredzētos finanšu resursus un laika ietvaru |  |